Държавен вестник, бр. 6, 2021 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  6
държавите членки се насърчават да работят със 
заинтересованите страни на национално равнище 
за публично финансираните научни изследвания, 
както и се призовават ЕК, държавите членки и 
заинтересованите страни да предприемат необ-
ходимите действия за превръщане на отворената 
наука в реалност. 
В рамките на Българското председателство 
бяха приети Заключения на Съвета относно 
Европейския облак за отворена наука (EOSC), 
които приканват Европейската комисия и всички 
държави членки да създадат рамка за управление, 
която да гарантира участието на заинтересованите 
страни от научноизследователската общност и 
която да отговаря на следните принципи и крите-
рии: обединеност и оперативна съвместимост на 
съществуващите инфраструктури за данни; ясни 
и ефективни взаимовръзки между различните 
органи, съставляващи рамката за управление 
на EOSC; обективни и прозрачни критерии за 
подбора и участието на представителите и за-
интересованите страни от държавите членки и 
асоциираните държави; всеобхватност и откритост 
на рамката за управление на Европейския облак 
за отворена наука; развитие на научен експертен 
опит за EOSC.
Отвореният достъп до научна информация 
е от изключителна важност както за България, 
така и за Европа като цяло. Резултатите от на-
учните изследвания – както публикациите, така 
и събраните данни, трябва да бъдат широко и 
бързо разпространявани. Това ускорява процеса 
на научните открития и позволява резултатите от 
изследванията да бъдат систематично внедрявани 
от европейския бизнес сектор и промишленост- 
та. Също така дава възможност за безопасно и 
дългосрочно съхранение, ефективен анализ и 
лесно (повторно) използване на изследователски 
данни отвъд граници и дисциплини.
1. Визия и цели пред отворената наука в Репуб- 
лика България
1.1. Визия и цели
Основната цел на инициативата за отворена 
наука е на изследователите и на обществеността 
в Република България да се предостави достъп до 
научни публикации, рецензирани от независими 
експерти, надеждни научноизследователски данни 
и резултати по открит и недискриминационен 
начин на възможно най-ранен етап в процеса на 
разпространение, както и да се осигури възмож-
ност за тяхното използване и повторно използване. 
Постигането на тази цел обуславя необходи-
мостта от:
· Осъществяване на координирани дейности 
на национално и институционално ниво при 
спазване на принципите и изпълнение на 
ангажиментите на България по отношение 
на инициативата за отворената наука;
· Създаване на механизми и предприемане 
на действия за реализиране на целите и 
инструментите за ангажиране на научно-
изследователската общност;
· Изграждане, свързване и усъвършенстване 
на системи и е-инфраструктури, които да 
позволяват обмена и дългосрочното съх-
ранение на научните публикации и науч-
ноизследователските данни в цифров вид в 
съответствие с FAIR принципите;
· Координиране на участниците в процеса по 
предоставяне и ползване на научна инфор-
мация с отворен достъп – НО и ВУ, вклю-
чително научноизследователските инфра-
структури, чрез дефиниране на стандарти за 
въвеждане, съхранение, описание и ползване 
на научна информация с отворен достъп;
· Стимулиране на активното участие на 
учените и организациите в културата на 
споделяне на научна информация и възпри-
емането є като стандартна практика от на-
учноизследователската общност. Адаптиране 
на системите за оценка на ВУ и НО, така 
че да отговарят на целите на отворената 
наука, и предоставяне на финансиране за 
научноизследователската им дейност спрямо 
резултатите;
· Координация и съвместимост на национал-
ните и европейските политики, инициативи 
и инфраструктури, свързани с отворена 
наука, включително с Европейския облак 
за отворена наука;
· Популяризиране на инициативата за отво-
рена наука сред широката общественост с 
цел развиване на умения, компетентности 
и създаване на предпоставки за развитие на 
т.нар. „гражданска наука“.
1.2. Български облак за отворена наука
На финалния етап от реализирането си съв-
купността от посочените политики, действия, 
стандарти и участници в процеса ще формират 
Българския облак за отворена наука (Bulgarian 
Open Science Cloud – BOSC). Основна задача на 
BOSC е чрез координацията между научните 
организации и висшите училища, включително 
научните инфраструктури на национално ниво, 
да се създадат необходимите предпоставки за 
интеграция и съвместимост с принципите, стан-
дартите, технологиите и архитектурата на Европей-
ския облак за отворена наука. За реализирането 
на тези цели МОН, НАЦИД и институциите, 
финансиращи научни изследвания и иновации, 
ще са в постоянен диалог относно нуждите на 
потребителите за функционални спецификации за 
BOSC и за оптималния модел на изпълнението му. 
Достъпът до научната информация ще бъде 
максимално улеснен и ще се осъществява през 
единна входна точка – Българския портал за от-
ворена наука (https://bpos.bg/), чрез уеб-базиран 
интерфейс. Този портал, следвайки принципите 
на EOSC, ще обединява достъпа до отделните 
входни точки на различните научни е-инфра-
структури в България, давайки възможност на 
потребителите да получат достъп до ресурсите, 
предлагани от BOSC. 
1.3. Очаквани ползи 
· Прозрачност и отчетност на публичните 
средства за финансиране на научноизсле-
дователската дейност;
· Ефективен процес, който позволява сигур-
ното съхранение на научноизследователски 
данни, публикации и резултати от научни 
изследвания;